Oliy va o‘rta maxsus ta’limi tizimida 9 oyda qariyb 14 mlrd so‘mlik moliyaviy kamchiliklarga yo‘l qo‘ygan 21 nafar xodim ishdan olingan

Oliy va o‘rta maxsus ta’limi tizimida 9 oy mobaynida qariyb 14 milliard so‘mlik moliyaviy xatolik aniqlangan. Bu haqda AOKAda o‘tkazilgan matbuot anjumanida Ichki audit va moliyaviy nazorat boshqarmasi boshlig‘i Salohiddin Toshmatov ma’lum qildi.
Ma’lum qilinishicha, ushbu miqdordan 5 milliard 493,2 million so‘mlik maqsadsiz va ortiqcha xarajatlarning oldi olingan. Shuningdek, 4 milliard 979,3 million so‘mlik qismi profilaktik tadbirlar jarayonida undirilib tiklangan. 996,2 million so‘mlik qismi (ortiqcha to‘langan ish haqi va boshqa hisob-kitoblar) keyingi oylarda hisob-kitob qilish uchun undiruvga qaratilgan.
Aaniqlangan moliyaviy xato va kamchiliklarning:
Bundan tashqari, 2 ta oliy ta’lim hamda 8 ta kasbiy ta’lim muassasasida aniqlangan 2 milliard 136,6 million so‘mlik xato va kamchilikda jinoyat alomatlari mavjudligi sabab huquqiy baho berish va qonuniy chora ko‘rish uchun huquqni muhofaza etuvchi organlarga yuborilgan.
Moliyaviy kamchiliklarga yo‘l qo‘ygan rahbar va mas’ul xodimlarning 33 nafariga nisbatan intizomiy jazo qo‘llanilib, 21 nafari lavozimidan ozod etilgan.
Avvalroq O‘zbekistonda 2019-yildan beri 50 ta bog‘chaning ta’mirlash ishlariga ajratilgan budjet mablag‘lari talon-toroj qilingani to‘g‘risida xabar berilgandi.
 O‘zbekistonda uch oy ichida 211,2 mlrd so‘mlik budjet kamomadi va asossiz xarajatlar aniqlandi